wannaphong/clean_thaiwikipedia huggingface dataset:
# อินเทอร์เน็ตมีม
อินเทอร์เน็ตมีม  คือแนวความคิดหรือกระแสที่เผยแพร่ไปทั่วอินเทอร์เน็ต เป็นคำที่หมายถึงการแพร่กระจายของเนื้อหาจากคนหนึ่งสู่คนหนึ่ง หรือเป็นปรากฏการณ์การแพร่ อินเทอร์เน็ตมีมถือเป็นรูปแบบศิลปะชนิดหนึ่ง

โดยพื้นฐานที่สุดแล้ว อินเทอร์เน็ตมีมคือการแพร่กระจายผ่านทางไฟล์ดิจิทัลหรือไฮเปอร์ลิงก์จากคนหนึ่งไปอีกคนหนึ่ง โดยวิธีต่าง ๆ ผ่านทางอินเทอร์เน็ต ไม่ว่าจะเป็นอีเมล บล็อก บริการเครือข่ายสังคม เมสเซนเจอร์ เนื้อหามักจะเป็นการพูดหรือเรื่องตลก ข่าวลือ ภาพตัดต่อ หรือภาพต้นฉบับ เว็บไซต์ คลิปวิดีโอ หรือแอนิเมชัน หรือข่าวไม่ปกติ รวมถึงอื่น ๆ อีกมากมาย 

อินเทอร์เน็ตมีม อาจจะมีการแปรเปลี่ยน ไม่ว่าจะผ่านคำวิจารณ์ มีการลอกเลียนแบบ หรือการทำล้อเลียน หรือแม้กระทั่งการสะสมข่าวเกี่ยวกับตัวมันเองไปเรื่อย ๆ อินเทอร์เน็ตมีมมีแนวโน้มว่าจะเกิดและแพร่กระจายอย่างหนัก ในบางครั้งอาจได้รับความนิยมได้ภายในไม่กี่วัน
# ธัชกร เขียวสมบัติ
สิบเอก กีรติ เขียวสมบัติ  หรือ กีรติ เขียวสมบัติ โดยเขาลงเล่นให้กับสมุทรปราการ ซิตี้ในไทยลีก 2 เป็นสโมสรล่าสุด กีรติเป็นอดีตนักฟุตบอลทีมชาติไทย และเป็นหนึ่งในนักเตะทำประตูคนสำคัญในกีฬาเอเชียนเกมส์ 2010

 ประวัติ 
สิบเอก ธัชกร เขียวสมบัติ เกิดวันที่ 12 มกราคม พ.ศ. 2530 ที่อำเภอปัว จังหวัดน่าน สำเร็จการศึกษาชั้นมัธยมศึกษาปีที่ 1-2 จากโรงเรียนปัว สำเร็จการศึกษาชั้นมัธยมศึกษาปีที่ 3-6 จากโรงเรียนอัสสัมชัญธนบุรี จากนั้นจึงได้เข้าศึกษาต่อที่โรงเรียนนายสิบทหารบก และระดับอุดมศึกษาที่มหาวิทยาลัยเกริก ปัจจุบันรับราชการในสังกัดสำนักงานปลัดกระทรวงกลาโหมลูกพระชนกคว้า2นักเตะเก๋าจาก แนวหน้า

เขาเป็นหนึ่งในนักฟุตบอลไทยรุ่นแรกที่ได้รับการส่งตัวจากสโมสรฟุตบอลบุรีรัมย์ พีอีเอ เพื่อเข้ารับการฝึกซ้อมร่วมกับสโมสรฟุตบอลเลสเตอร์ซิตี ที่ประเทศอังกฤษเป็นระยะเวลา 6 เดือน และในภายหลังเขาได้ร่วมทีมกับสโมสรฟุตบอลวัวชน ยูไนเต็ด

เกียรติยศ
สโมสร
บุรีรัมย์ พีอีเอ
ไทยพรีเมียร์ลีก (1): 2554
ไทยเอฟเอคัพ (1) : 2554
ไทยลีกคัพ (1): 2554

ทีมชาติ
ทีมชาติไทย
 อาเซียนฟุตบอลแชมเปียนชิพ ชนะเลิศ (1 สมัย) : 2014, รองชนะเลิศ (1) : 2012

 ผลงานการทำประตูในระดับนานาชาติ 
 #  วันที่  สถานที่จัดการแข่ง  ฝ่ายตรงข้าม  คะแนน  ผล  การแข่งขัน 1.  29 ธันวาคม พ.ศ. 2552  สนามกีฬาไทย-ญี่ปุ่น ดินแดง กรุงเทพ ประเทศไทย    3-0  3-0  กระชับมิตร 2.  8 กันยายน พ.ศ. 2553  สนามอัมเบดการ์ นิวเดลี ประเทศอินเดีย    2-1  2-1  กระชับมิตร 3.  30 พฤศจิกายน พ.ศ. 2555  ราชมังคลากีฬาสถาน กรุงเทพ ประเทศไทย    1–0  3–1  เอเอฟเอฟ ซูซูกิ คัพ 2012 4.  2–0 5.  22 ธันวาคม พ.ศ. 2555  สนามศุภชลาศัย กรุงเทพ ประเทศไทย    1–0  1-0 เอเอฟเอฟ ซูซูกิ คัพ 2012 6.  18 พฤศจิกายน 2557  สนามกีฬาเฉลิมพระเกียรติ 80 พรรษา 5 ธันวา 2550 นครราชสีมา ประเทศไทย    1–0  2–0  กระชับมิตร
# ชาร์ลีกัดนิ้วฉัน
"ชาร์ลีกัดนิ้วฉัน อีกแล้ว!" (Charlie Bit My Finger – Again! หรือเรียกสั้น ๆ ว่า Charlie Bit My Finger)  เป็นไวรอลวิดีโอทางอินเทอร์เน็ตที่เคยเป็นวิดีโอที่มีการชมมากที่สุดบนยูทูบ ตลอดกาล กับยอด 245 ล้านครั้ง จากข้อมูลเดือนพฤศจิกายน พ.ศ. 2553 คลิปมีเนื้อหาเกี่ยวกับพี่น้องชาวอังกฤษ 2 คน อายุ 3 ปีและ 1 ปี ในวิดีโอน้องชายชาร์ลีกัดนิ้วพี่ชายแฮร์รี วิดีโอนี้พ่อของเด็กทั้ง 2 ได้อัปโหลดขึ้นยูทูบเมื่อเดือนพฤษภาคม พ.ศ. 2550

 การเข้าชม 
"ชาร์ลีกัดนิ้วฉัน" มีการเข้าชม 2.6 ล้านครั้งบนยูทูบเมื่อต้นเดือนกุมภาพันธ์ พ.ศ. 2551 และ 12 ล้านครั้งในเดือนมีนาคม ในเดือนธันวาคมปีเดียวกัน มันเป็นวิดีโอที่มีผู้เข้าชมมากที่สุดเป็นอันดับที่ 12 บนยูทูปโดยมีการเข้าชมกว่า 65 ล้านครั้ง ในเดือนเมษายน พ.ศ. 2552 วิดีโอนี้มีการเข้าชมเพิ่มขึ้นเป็น 92 ล้านครั้ง และได้กลายมาเป็นวิดีโอที่มีผู้เข้าชมมากที่สุดตลอดกาลเป็นอันดับที่ 2 ในเดือนสิงหาคม พ.ศ. 2552 และครองตำแหน่งวิดีโอที่มีผู้เข้าชมมากที่สุดตลอดกาลเมื่อปลายเดือนตุลาคม พ.ศ. 2552 โดยสามารถแซงอีโวลูชันออฟแดนซ์ไปได้ ในเดือนพฤศจิกายนปีเดียวกัน "ชาร์ลีกัดนิ้วฉัน - อีกครั้ง!" ได้มีผู้เข้าชมถึง 130 ล้านครั้ง 

นอกเหนือจากจะเป็นวิดีโอที่มีการเข้าชมสูงสุดแล้ว มันยังเป็น "ที่ชื่นชอบที่สุด" และ "มีการอภิปรายมากที่สุด" บนอันดับสองบนเว็บไซต์ในสหราชอาณาจักร ในเดือนพฤษภาคม พ.ศ. 2552 รายงานซึ่งรวบรวมโดยวิซิเบลเมเชอรส์ ซึ่งวัดการเข้าชมวิดีโอในเว็บไซต์แบ่งปันวิดีโอจำนวน 150 เว็บไซต์ "ชาร์ลีกัดนิ้วฉัน" เป็นไวรอลวิดีโอที่มีการเข้าชมมากที่สุดตลอดกาลเป็นอันดับที่ 13 บนอินเทอร์เน็ต ในเดือนกันยายน พ.ศ. 2553 วิดีโอนี้มีการเข้าชมถึง 228 ล้านครั้ง ในปี พ.ศ. 2553 วิดีโอดังกล่าวถูกแซงโดย "เบบี" ของจัสติน บีเบอร์ และ "แบดโรแมนซ์" ของเลดี้ กาก้า มาอยู่ในอันดับสามของวิดีโอในยูทูปที่มีผู้เข้าชมมากที่สุด
# โฟร์น็อนบลอนส์
โฟร์น็อนบลอนส์  เป็นวงร็อกอเมริกันจากแซนแฟรนซิสโก รัฐแคลิฟอร์เนีย ก่อตั้งวงในปี ค.ศ. 1989 ประกอบด้วยสมาชิกคือ มือเบส คริสตา ฮิลเฮาส์, มือกีตาร์ ชอนนา ฮอล, มือกลอง วันดา เดย์ และนักร้องนำ/กีตาร์ ลินดา เพอร์รี ก่อนที่จะออกอัลบั้มแรก โรเจอร์ โรชาได้แทนที่ฮอลในตำแหน่งกีตาร์ และดอว์น ริชาร์ดสันแทนเดย์ ในตำแหน่งกลอง ซิงเกิลฮิตติดชาร์ตของวงในปี ค.ศ. 1993 คือซิงเกิล "What's Up" ถือเป็นซิงเกิลฮิตเดียวของวง จนเพอร์รีออกจากวงไปในปี ค.ศ. 1995 ไปเริ่มทำงานเดี่ยว ส่วนสมาชิกที่เหลือก็แยกย้ายกันไป
# โครงการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง
โครงการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง(Greater Mekong subregional-GMS)หรือ หกเหลี่ยมเศรษฐกิจ เป็นความร่วมมือของ 6 ประเทศ คือ ไทย พม่า สปป.ลาว กัมพูชา จีน(ยูนนาน) และเวียดนาม เริ่มโครงการตั้งแต่ปี พ.ศ. 2535 โดยรัฐบาลไทยได้ขอความช่วยเหลือทางวิชาการจากธนาคารพัฒนาเอเชีย ซึ่งเป็นผู้สนับสนุนหลัก มีพื้นที่รวมกันประมาณ ๒ ล้าน ๓ แสน ตารางกิโลเมตร หรือประมาณพื้นที่ยุโรปตะวันตก มีประชากรรวมกันประมาณ ๒๕๐ ล้านคน และอุดมสมบูรณ์ไปด้วยทรัพยากรธรรมชาติ อีกทั้งยังเป็นจุดศูนย์กลางในการเชื่อมโยงระหว่างภูมิภาคเอเชียใต้ เอเชียตะวันออก เอเชียตะวันออกเฉียงใต้http://isc.ru.ac.th/data/PS0004433.doc 
การศึกษาโครงการ
การศึกษาระยะที่ ๑:กำหนดขอบเขตโครงการแต่ละสาขา และโครงการความร่วมมือที่มีโอกาสและศักยภาพในการพัฒนา แล้วเสร็จเดือนกุมภาพันธ์ พ.ศ. ๒๕๓๖
การศึกษาระยะที่ ๒ :กำหนดขอบเขตและแผนการดำเนินงาน รวมทั้งข้อเสนอทางเทคนิคที่ใช้ในการพิจารณา และจัดลำดับความสำคัญของโครงการ ซึ่งแบ่งความร่วมมือเป็น ๗ สาขาใหญ่ ได้แก่ สาขาคมนาคมขนส่ง สาขาพลังงาน สาขาสื่อสารโทรคมนาคม สาขาท่องเที่ยว สาขาการค้าและการลงทุน สาขาการพัฒนาทรัพยากรมนุษย์ สาขาสิ่งแวดล้อมและการจัดการทรัพยากรธรรมชาติ
การศึกษาระยะที่ ๓:การจัดทำวิสัยทัศน์การพัฒนาความร่วมมือทางเศรษฐกิจ ในอนุภูมิภาคลุ่มแม่น้ำโขง 6 ประเทศ จนถึงปี 2563(GMS 2020)อยู่ระหว่างการดำเนินการ

วัตถุประสงค์ของความร่วมมือ
ส่งเสริมให้เกิดการขยายตัวทางการค้า การลงทุน อุตสาหกรรม การเกษตร และบริการ เพื่อก่อเกิดการจ้างงาน และยกระดับการครองชีพของประชาชนในพื้นที่
ส่งเสริมและพัฒนาความร่วมมือทางเทคโนโลยีและการศึกษาระหว่างกัน
ให้มีการใช้ทรัพยากรธรรมชาติที่ส่งเสริมกันอย่างมีประสิทธิภาพ
ส่งเสริมและเพิ่มขีดความสามารถและโอกาสทางเศรษฐกิจในเวทีการค้าโลก

เส้นทางเชื่อมต่อ ไทย-ลาว-กัมพูชา-เวียดนาม: โอกาสใหม่ในอนุภูมิภาคhttp://www.asia.tu.ac.th/ieas/Indochina/South_Corridor.ppt

เส้นทางระเบียงเศรษฐกิจด้านใต้ (Southern Economic Corridor) จุดเริ่มต้นจากกรุงเทพฯไปตามทางหลวงแผ่นดินหมายเลข 33 ไปจรดชายแดนไทย-กัมพูชาที่อำเภออรัญประเทศ จังหวัดสระแก้ว รวมระยะทางประมาณ ๒๔๕ กิโลเมตร จากจุดผ่านแดนถาวรคลองลึก-ปอยเปตเข้าสู่เขตแดนกัมพูชา เชื่อมต่อเส้นทางหมายเลข 5 ของกัมพูชาผ่านจังหวัดบันทายมีชัย พระตะบอง โพธิสัตว์ กำปงฉนัง เข้าสู่กรุงพนมเปญ อันเป็นการสิ้นสุดทางหมายเลข 5 รวมระยะทางประมาณ 420 กิโลเมตร
# ซังโชเมะโนะยูฮิ
ซังโชเมะโนะยูฮิ  (,) เป็นการ์ตูนญี่ปุ่น เรื่องและภาพโดยเรียวเฮ ไซงัง โดยในปี พ.ศ. 2552 ได้ออกเผยแพร่ตีพิมพ์ถึง 56 เล่ม
# หนอง (ฝี)
หนอง  เป็นของเหลวเยิ้มสีขาวเหลือง สีเหลือง หรือสีน้ำตาลเหลือง ซึ่งเกิดขึ้นที่บริเวณที่มีการอักเสบในช่วงระหว่างการติดเชื้อราหรือเชื้อแบคทีเรีย การมักหมมสะสมของหนองในบริเวณเนื้อเยื่อที่โอบล้อมรอบเป็นที่รู้จักกันคือ ฝี ในขณะที่การสะสมอย่างชัดเจนของหนองภายในหรือใต้ผิวหนังชั้นนอกเป็นที่รู้จักกันคือ ตุ่มหนอง สิว หรือจุด

หนองจะประกอบไปด้วยของเหลวที่เต็มไปด้วยโปรตีนบาง ๆ เป็นที่รู้จักกันคือ "liquor puris", และเม็ดเลือดขาวที่ตายแล้วจากการตอบสนองทางภูมิคุ้มกันของร่างกาย (ส่วนใหญ่เป็นนิวโทรฟิล) ในช่วงการติดเชื้อ, แมกโครเฟจ (Macrophage) จะปล่อยไซโตไคน์ (Cytokine) ออกมา ซึ่งจะกระตุ้นนิวโทรฟิลในการค้นหาบริเวณที่มีการติดเชื้อโดยคีโมทาซิส (Chemotaxis) นิวโทรฟิลจะปล่อยเม็ดเล็ก ๆ ซึ่งจะทำลายเชื้อแบคทีเรีย เชื้อแบคทีเรียจะทำการต่อต้านการตอบสนองทางภูมิคุ้มกันโดยปล่อยสารพิษที่เรียกว่า ลูโคซิดน์ (Leukocidin)Madigan, Michael T. and Martin, John M. Brock Biology of Microorganisms 11th ed. Pearson Prentice Hall. US. 2006: 734 เมื่อนิวโทรฟิลได้ตายไปด้วยสารพิษและวัยชรา พวกมันจะถูกทำลายโดยแมกโครเฟจ ก่อให้เกิดหนองอันเหนียวหนืด

แบคทีเรียที่ทำให้เกิดหนองที่ถูกเรียกว่า ไพโอเจนิส (pyogenic)
# อาแล็กซ็องดร์ ก็อสต์
อาแล็กซ็องดร์ เอริก สเตฟาน ก็อสต์ (, เกิด 24 สิงหาคม พ.ศ. 2546 -) พระโอรสนอกสมรสในเจ้าชายอัลแบร์แห่งโมนาโก ที่เกิดกับนางนีกอล ก็อสต์ สตรีผิวสีอดีตแอร์โฮสเตสชาวโตโก สัญชาติฝรั่งเศส 

ประวัติ
พื้นฐานครอบครัว
อาแล็กซ็องดร์ เอริก สเตฟาน ก็อสต์ เกิดเมื่อวันที่ 24 สิงหาคม พ.ศ. 2546 ณ กรุงปารีส ประเทศฝรั่งเศส เป็นพระโอรสนอกสมรสในเจ้าชายอัลแบร์แห่งโมนาโก ที่เกิดกับนางนีกอล ก็อสต์ สตรีผิวสีอดีตแอร์โฮสเตสชาวโตโก สัญชาติฝรั่งเศส ซึ่งนางนีกอลและเจ้าชายอัลแบร์ได้คบหาดูใจกันมานานกว่า 5 ปี แต่นางนีกอลได้เกิดตั้งครรภ์ เนื่องจากลืมรับประทานยาคุมกำเนิดหลังจากการมีเพศสัมพันธ์ และข่าวได้แพร่งพรายออกมาในช่วงปี พ.ศ. 2548 แต่เจ้าชายอัลแบร์ได้ปิดเรื่องนี้ไว้ แต่เมื่อมีการประทานสัมภาษณ์ เจ้าชายอัลแบร์ได้ปฏิเสธ โดยตรัสว่า "พระองค์ถูกหลอก" แต่ต่อมาก่อนการครองราชย์สมบัติเพียงหนึ่งสัปดาห์ เจ้าชายอัลแบร์ที่ 2 ทรงออกมายอมรับว่า อาแล็กซ็องดร์ ก็อสต์ เป็นโอรสของพระองค์โดยแท้จริง เนื่องจากการตรวจดีเอ็นเอนั้นทั้งสองมีผลเลือดตรงกัน และยังตรัสต่อไปอีกว่า พระองค์ทรงมีโอกาสพบโอรสองค์น้อยเพียงครั้งเดียวหลังจากเรื่องราวนี้แพร่ออกไป และทรงเป็นห่วงอนาคตของโอรสองค์นี้ว่ามารดาจะดูแลได้เหมาะสมหรือไม่

อาแล็กซ็องดร์ เดิมมีชื่อเกิดว่า อาแล็กซ็องดร์  เอริก สเตฟาน ตอสซุกเป  ต่อมาเมื่อวันที่ 10 พฤศจิกายน พ.ศ. 2547 นางนีกอล ผู้เป็นมารดาได้เปลี่ยนมาใช้นามสกุล ก็อสต์ ส่วนมารดา นางนีกอล ก็อสต์ เคยผ่านการสมรสและหย่ามาแล้วกับชายชาวอเมริกาใต้ และมีบุตรด้วยกันสองคน ซึ่งบุตรทั้งสองอยู่ภายใต้การดูแลของสามีเก่า

สิทธิในการครองราชย์
ด้วยเหตุที่อาแล็กซ็องดร์ เป็นบุตรที่เกิดจากบิดามารดาไม่ได้สมรสกันอย่างถูกต้องตามกฎหมาย และไม่มีสิทธิในราชสกุลกรีมัลดี ตามกฎมนเทียรบาลว่าด้วยขึ้นครองราชย์สมบัติของโมนาโก เนื่องจากรัชทายาทผู้สืบทอดราชบัลลังก์นั้นจะต้องเป็นบุตรที่มีบิดามารดาสมรสกันอย่างถูกต้องตามกฎหมาย แม้ว่าจะเกิดการหย่าหลังจากการสมรสแล้วก็ตาม (ในกรณีของพระโอรส-ธิดาของเจ้าหญิงสเตฟานี)Velde, Francois. Monaco. The Current Line of Succession. 23 March 2006. Retrieved 26 June 2010 เพราะฉะนั้นอาแล็กซ็องดร์จึงไม่มีสิทธิในการสืบราชบัลลังก์ของโมนาโก เช่นเดียวกับ แจซมิน เกรซ กรีมัลดี พระธิดานอกสมรสอีกคนหนึ่งของเจ้าชายอัลแบร์ที่ 2 แต่อาแล็กซ็องดร์ยังมีสิทธิในการรับมรดกจากพระบิดาตามคำกล่าวของทนายส่วนพระองค์ แต่อย่างไรก็ตามลำดับการสืบราชบัลลังก์อันดับแรกของโมนาโกจึงตกอยู่กับเจ้าหญิงกาโรลีน และอันดับต่อไปคือ อันเดรีย กาสิรากี บุตรของเจ้าหญิงกาโรลีนที่สมรสถูกต้องตามกฎหมาย

ลำดับตระกูล
# เลฟ ยาชิน
เลฟ อิวาโนวิช ยาชิน (22 ตุลาคม ค.ศ. 1929 — 20 มีนาคม ค.ศ. 1990) เจ้าของฉายา "แมงมุมดำ" หรือ "เสือดำ" เป็นนักฟุตบอลผู้รักษาประตูชาวโซเวียตเชื้อสายรัสเซีย ที่ได้รับการยอมรับว่าเป็นผู้รักษาประตูที่ดีที่สุดในประวัติศาสตร์กีฬาฟุตบอล ยาชินมีชื่อเสียงอย่างมากจากปฏิกิริยาการป้องกันลูกอันน่าทึ่ง และการคิดค้นแนวคิดเด็ดขาดสำหรับการป้องกันประตู ยาชินได้รับเลือกให้เป็นผู้รักษาประตูยอดเยี่ยมยุโรป‎ประจำคริสต์ศตวรรษที่ 20 โดยสหพันธ์ประวัติศาสตร์และสถิติฟุตบอลนานาชาติ และเป็นผู้รักษาประตูคนเดียวที่ได้รับรางวัลนักฟุตบอลยอดเยี่ยมแห่งปีของทวีปยุโรปหรือบาลงดอร์ในปี ค.ศ. 1963 อีกด้วย

นอกจากนี้แล้ว ในการแข่งขันฟุตบอลโลก ตั้งแต่ฟุตบอลโลก 1994 จนถึงฟุตบอลโลก 2010 มีรางวัลยาชิน (Yashin Award) มอบให้แก่ผู้รักษาประตู จนกระทั่งฟุตบอลโลก 2010 จึงเปลี่ยนชื่อมาเป็นรางวัลถุงมือทองคำ (Golden Glove Award)

ชีวิตช่วงต้น
ยาชินเกิดในครอบครัวคนงานในโรงงานอุตสาหกรรมชาวรัสเซียในมอสโก ตอนอายุ 12 ขวบ เหตุการณ์สงครามโลกครั้งที่สองบังคับให้เขาทำงานในโรงงานเพื่อสนับสนุนการทำสงคราม อย่างไรก็ตาม สุขภาพของเขาตอนอายุ 18 ปี (หลังประสบกับอาการทางประสาท) หมายความว่าเขาไม่วามารถทำงานนี้ต่อได้“Bullet maker to Ballon d'Or: The man who reinvented goalkeeping”. BBC. Retrieved 7 June 2018 ทำให้เขาถูกส่งไปยังโรงงานทหารที่มอสโก หลังจากพบว่าเขาเล่นให้กับทีมโรงงาน เขาได้รับเชิญให้เข้าร่วมทีมเยาวชนดีนาโมมอสโก
# ภาสกร บุญวรเมธี
ภาสกร บุญวรเมธี (นามเดิม โชคชัย บุญวรเมธี; เกิด 24 กุมภาพันธ์ พ.ศ. 2531) ชื่อเล่น บอย เป็นนักแสดงชายชาวไทย มีผลงานโฆษณาและละครโทรทัศน์ อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ เขาได้รับรางวัลพิฆเนศวร สาขานักแสดงสมทบชายดีเด่น ในปี พ.ศ. 2561 จากผลงานการแสดงในละครเรื่อง หนึ่งด้าวฟ้าเดียว 

 ประวัติ 
ภาสกรเกิดเมื่อวันที่ 24 กุมภาพันธ์ พ.ศ. 2531 จบการศึกษาชั้นมัธยมศึกษาจากโรงเรียนทวีธาภิเศก สำเร็จการศึกษาระดับปริญญาตรีจากคณะนิเทศศาสตร์ สาขาวิชาการประชาสัมพันธ์ มหาวิทยาลัยหอการค้าไทย ปัจจุบันเป็นนักแสดง 

ปัจจุบันสมรสกับภัควลัญชน์ สุทธิวารี เมื่อวันที่ 17 พฤศจิกายน พ.ศ. 2560  และ มีบุตรชายด้วยกัน 2 คน คือ ดาวิน บุญวรเมธี เกิดเมื่อวันที่ 10 เมษายน พ.ศ. 2561 และดารัน บุญวรเมธี เกิดเมื่อวันที่ 14 กรกฎาคม พ.ศ. 2564

 ผลงานการแสดง 
 ละครโทรทัศน์ 
 พ.ศ. เรื่อง รับบท ออกอากาศ หมายเหตุ  2547–2548  กลิ้งไว้ก่อนพ่อสอนไว้  บอย ช่อง 7 สี    2549  บ้านแฝดกำลังสอง    ช่อง 3   น่ารัก  สุรวุฒิ  ยิ่งเกลียด (เธอ) ยิ่งเจอรัก  น้ำว้า  2550  หุบเขากินคน  บดินทร์  สวัสดีคุณครู  ศรทอง  2552  น้ำตาลไหม้  แอ    2553  เพลงรักริมขอบฟ้า  ด้วง ดวงฤทธิ์  เพียงใจที่ผูกพัน  โยธิต   ดวงใจอัคนี  ศิลา พศวัต  ละครชุด 4 หัวใจแห่งขุนเขา 2554  ดอกส้มสีทอง  ไทรรัตน์  รับเชิญ กลรักลวงใจ  ฉัตรชัย  ดวงตาในดวงใจ  ปราชญ์ วรรณวิจักษ์  2555  หมูแดง  ร้อยโทโยธิน  แม่ยายคงกระพัน  คุณชายวันพระ  ขุนศึก  พระเจ้าแปร  รักนี้หัวใจมีครีบ  บุรินทร์  ปัญญาชนก้นครัว  อภิเชษฐ์  รับเชิญ ยอดรักนักสู้  เชิงชาญ  2556   รักข้ามเส้น  ภคิน  รับเชิญ ตะวันบ้านทุ่ง  สนอง  ดอกอ้อสายขวัญ  เจ้าพงศ์นรินทร์   2557   คิวบิก  แพทริก บัตตัน  คู่ปรับสลับร่าง  เป็นเอก    ลูกสาวพ่อมด  องอาจ  รากบุญ 2 รอยรักแรงมาร  สามีใหม่ (รับเชิญ)  รถไฟ เรือเมล์ ลิเก กองถ่าย  พิรุณ  2558  ข้าบดินทร์  หมื่นวิชิตชลหาญ   2559  ชาติพยัคฆ์  มิ่ง  พิรุณพร่ำรัก  แอโรว์ (รับเชิญ)  2560   สงครามเพลง  อัศวิน  หมอเทวดา  เผด็จ   บ่วงบรรจถรณ์ พันตรีหลวงประกิต  2561  ไข่มุกมังกรไฟ  ผู้กองนักรบ  พ่อปลาไหล  เจตน์สฤษดิ์  ช่อง 8  หนึ่งด้าวฟ้าเดียว  หลวงศรีมโนราช  ช่อง 3   2563  ปอปผีเจ้า  ไอ้มั่น  ช่อง 8   เล่ห์เกมรัก  วายุ  พีพีทีวี  ขุมทรัพย์ลำโขง  สมชาย สีวิลาส  ช่อง 8  2564  อีสาวอันตราย  นิตย์  ช่อง 3  The Messenger กามเทพผิดคิว  กามเทพอธิการ (หัวหน้ากามเทพ) (รับเชิญ)  พีพีทีวี 2565 มงกุฏกรรม หม่อมหลวงนภดล/คุณนภ  ช่อง 8เมียหลวงฐาวีทีวีช่อง 8  2566 เสือตัดสิงห์ลิงหลอกเจ้า  บิ๊ก ช่องเวิร์คพอยท์ 2567ศึกเสน่หาไกรทอง-ชาละวัน
|| เดช
| ช่อง 8
|
|-
|ไฟน้ำค้าง|สุธี
|ช่อง 7 HD
|
|-
|}

 ซีรีส์ 

| rowspan = "1" | 2561 ||   เสน่หาสตอรี่ || ตอน ฟาริ || ธี
|-
| rowspan = "3" | 2562 ||  วิญญาณพิศวง || ตอนที่ 8 นางตานี || วันชัย (รับเชิญ)
|-
|  เดอะซีรีส์รักลวงหลอน || ตอน โกงความตาย || 
|-
| Voice สัมผัสเสียงมรณะ || ตอนที่9-10 || คเชนทร์
|-
|2564
| รักล้นพุง || ||
|-
|2567
| Good Doctor หมอใจพิเศษ || ตอนที่ 5 Gift ของขวัญ''  อ๊อฟ  TrueID และ True Asian More

 ละครเทิดพระเกียรติ 
 ปี เรื่อง รับบท หมายเหตุ 2560  ป่ารักน้ำ  ภาสกร บุญวรเมธี (ผู้กองตั้ม)  ช่อง 5

 มิวสิกวิดีโอ 
 เพลง รักได้ครั้งละคน เชื่อใจได้คนละครั้ง ของ ตั๊กแตน ชลดา

 โฆษณา 
 ทรอสโคโลญจน์
 แป้ง พอนด์ส
# อึ่งปากขวด
อึ่งปากขวด หรือ อึ่งเพ้า  เป็นสัตว์สะเทินน้ำสะเทินบกชนิดหนึ่ง จำพวกอึ่งอ่าง

มีความยาวจากหัวจรดถึงก้นประมาณ 73 มิลลิเมตร ลำตัวอ้วนป้อม มีลักษณะเด่นคือ หน้าสั้นมาก ปากแคบและทู่ไม่มีฟัน ไม่เหมือนกับกบหรืออึ่งอ่างชนิดอื่น ๆ ตาเล็ก ขาสั้น แผ่นเยื่อแก้วหูเห็นไม่ชัด ลำตัวสีน้ำตาลดำหรือสีเทาดำ ใต้ท้องสีขาว บางตัวอาจมีจุดกระสีเหลืองกระจายอยู่ทั่ว เท้าทั้ง 4 ข้างมีพังผืดเกาะติดอยู่ ใช้สำหรับว่ายน้ำ และมีสันใต้ฝ่าเท้าหลังใช้สำหรับขุดดิน

อึ่งปากขวดพบในภูมิภาคอินโดจีน ในประเทศไทยจะพบเฉพาะพื้นที่ที่อยู่เหนือจังหวัดประจวบคีรีขันธ์ขึ้นไป โดยมีพฤติกรรมอาศัยโดยขุดโพรงดินที่เป็นดินปนทรายและอาศัยอยู่ภายใน ในป่าที่มีความชุ่มชื้นใกล้กับพื้นที่ชุ่มน้ำ ในฤดูร้อนจะซ่อนตัวในโพรงแทบตลอด เมื่อฝนตกจะออกมาหากิน โดยหากินในเวลากลางคืน ผสมพันธุ์และวางไข่ในช่วงต้นฤดูฝน และจะผสมพันธุ์วางไข่เร็วกว่าอึ่งอ่างหรือกบชนิดอื่น ลูกอ๊อดมีลำตัวป้อมและโปร่งแสง ลำตัวเป็นสีเหลือง มีส่วนบนและส่วนล่างเป็นสีดำ หากินอยู่ในระดับกลางน้ำ โดยจะว่ายทำมุมประมาณ 45 องศา อยู่รวมกันเป็นฝูงใหญ่ ไปไหนมาไหนพร้อมกันเป็นฝูง 

อึ่งปากขวดไม่จัดว่าเป็นสัตว์ป่าคุ้มครอง แต่ในปัจจุบันมีความเสี่ยงต่อการสูญพันธุ์ เพราะถูกจับมาบริโภค โดยเฉพาะอย่างมากในช่วงฤดูฝนที่จะสร้างรายได้แก่ผู้ที่จับมาได้วันละหลายหมื่นบาท (แต่มักจะเรียกปนกันว่า "อึ่งอ่าง" หรืออึ่งยาง ซึ่งเป็นอึ่งคนละชนิด)Local Food : Bubble Frog BBQ : Eung yang กอปรกับสภาพแวดล้อมที่อยู่อาศัยเปลี่ยนไป ปัจจุบันกรมประมงได้สนับสนุนให้เลี้ยงเป็นสัตว์เศรษฐกิจ เกษตรน่ารู้ : "อึ่งปากขวด" อึ่งอ่างพันธุ์หายากใกล้สูญพันธุ์ ช่อง 7
# ปลาไข่ออง
ปลาไข่ออง  เป็นชื่อเรียกสกุลปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า Osteobrama (/ออส-ที-โอ-บรา-ม่า/)

มีรูปร่างโดยรวมดังนี้  มีลำตัวลึกแบนข้างมากเป็นทรงสี่เหลี่ยมขนมเปียกปูน ด้านข้างคอด หางเรียว หัวค่อนข้างเล็กกลม ปากอยู่ปลายสุด เกล็ดมีขนาดเล็ก หลุดง่าย ครีบหลังยกสูงและสั้น ก้านครีบเดี่ยวก้านสุดท้ายเป็นหนามแข็งและมีขอบเป็นจักฟันเลื่อย และอยู่เหนือฐานครีบท้อง ฐานครีบก้นยาว ครีบหางเว้าลึก ลำตัวสีเงินหรืออาจมีสีเหลืองอ่อน ครีบใส  บางชนิดมีหนวด บางชนิดไม่มีหนวด หากมีก็เป็นหนวดที่สั้นและหลุดง่ายมาก มีฟันในลำคอ 3 แถว ปลายของเส้นข้างลำตัวไปสิ้นสุดลงที่ฐานครีบหาง 

ขนาดโตเต็มที่ยาวประมาณ 15–30 เซนติเมตร อาศัยเป็นฝูงในน้ำขุ่น พบในประเทศอินเดียและพม่า 6 ชนิด และลุ่มน้ำสาละวิน 2 ชนิด  บริเวณชายแดนไทย–พม่า 

มีทั้งหมด 8 ชนิด ได้แก่
Osteobrama alfredianus (Valenciennes, 1844) (พบในลุ่มแม่น้ำสาละวิน)
Osteobrama bakeri (Day, 1873) 
Osteobrama belangeri (Valenciennes, 1844) 
Osteobrama bhimensis (Singh & Yazdani, 1992)
Osteobrama cotio (Hamilton, 1822) (มี 3 ชนิดย่อย)
Osteobrama cotio cotio (Hamilton, 1822) 
Osteobrama cotio cunma (Day, 1888) 
Osteobrama cotio peninsularis (Silas, 1952) 
Osteobrama feae (Vinciguerra, 1890) (พบในลุ่มแม่น้ำสาละวิน)
Osteobrama neilli (Day, 1873) 
Osteobrama vigorsii (Sykes, 1839) 

นิยมเลี้ยงเป็นปลาสวยงาม โดยชื่อในวงการบางครั้งจะเรียกว่า "ปลาโรตี" (Rohtee) ซึ่งเป็นชื่อเรียกของสกุลเก่า ซึ่งปัจจุบันนี้เป็นชื่อพ้อง
# เพลงหวานซูเปอร์คลาสสิก
เพลงหวานซูเปอร์คลาสสิก เป็นโปรเจ็กท์อัลบั้มของ นิธิทัศน์ โปรโมชั่น โดยเป็นการนำเพลงลูกทุ่งแนวหวานซึ้งที่มีคุณค่าและได้รับความนิยมในอดีตมาทำดนตรีใหม่ มีนักร้องในสังกัดหลายคนมาร่วมงาน แต่นักร้องคนแรกของโปรเจ็กท์ ได้แก่ โอภาส ทศพร โดยวางแผงอัลบั้มชุดแรกเมื่อปลายปี พ.ศ. 2533 เป็นการนำเพลงเก่าของ ศรคีรี ศรีประจวบ มาขับร้องใหม่ทั้งชุด มี โชคดี พักภู่ เป็นผู้ควบคุมการผลิตและเรียบเรียงเสียงประสานใหม่ทั้งหมด และร่วมงานคู่กันมาตลอดทุกชุด โดยอัลบั้มชุดแรกถือเป็นชุดที่ทำยอดขายสูงถึงหนึ่งล้านตลับ ความสำเร็จจากงานชุดนี้ ก็คือการผสมผสานระหว่างเครื่องดนตรีสากลสมัยใหม่กับเครื่องดนตรีไทยเดิมอย่างลงตัว และสำเนียงการขับร้องอันโดดเด่นจุดสูงสุด"อ๊อด"โอกาส ทศพร เพลงหวานซูเปอร์คลาสสิก จากนั้นจึงมีอัลบั้มชื่อเดียวกันตามมาอีกถึง 10 ชุด โดยชุดหลังสุดใช้ชื่อว่า "เพลงหวานแดนซ์มิกซ์"
# ฟรอมเอลวิสอินเมมฟิส
ฟรอมเอลวิสอินเมมฟิส  เป็นอัลบั้มชุดที่ 35 ของเอลวิส เพรสลีย์ ออกจำหน่ายกับสังกัดอาร์ซีเอเรเคิดส์ เมื่อเดือนมิถุนายน ค.ศ. 1969 บันทึกเสียงที่อเมริกันซาวด์สตูดิโอในเมมฟิส เมื่อวันที่ 13-16 มกราคม และ 20-23 มกราคม และ 17-22 กุมภาพันธ์ ค.ศ. 1969 

อัลบั้มติดอันดับ 13 บนชาร์ตบิลบอร์ด 200 และได้รับแผ่นเสียงทองคำจาก RIAA ต่อมาในปี ค.ศ. 2003 อัลบั้มติดอันดับ 190 ของการจัดอันดับของนิตยสารโรลลิงสโตนในหัวข้อ 500 อัลบั้มที่ยอดเยี่ยมที่สุดตลอดกาล
# ดิซซี แรสคอล
ดิลลัน ควาเบนา มิลส์  หรือเป็นที่รู้จักในชื่อ ดิซซี แรสคอล  เป็นแร็ปเปอร์ นักแต่งเพลง และโปรดิวเซอร์เพลง ชาวอังกฤษ กับแนวเพลงที่ผสมผสานดนตรีการาจ ฮิปฮอป ไกรม์ รักก้า ป็อป และอีเลกโทรนิก กับการสรรหาใช้ท่อนแซมเพิล และแปลกหู มีผลงานเป็นที่รู้จักอย่างซิงเกิลฮิตอันดับ 1 อย่าง  "Dance wiv Me", "Bonkers", "Holiday", "Dirtee Disco" และ "Shout" ผลงานอัลบั้มเปิดตัวของเขา Boy in da Corner ทำให้เขาได้รับรางวัลเมอร์คิวรีในปี ค.ศ. 2003 จากนั้นอัลบั้มถัดมา  Showtime, Maths + English และ Tongue n' Cheek ก็ได้รับรางวัลแผ่นเสียงทองคำ ส่วนอัลบั้มชุดหลังได้รับแผ่นเสียงทองคำขาว มียอดขายมากกว่า 300,000 ชุด
# กะปิ ลิงจ๋อไม่หลอกจ้าว
กะปิ ลิงจ๋อไม่หลอกจ้าว เป็นภาพยนตร์ไทยออกฉายวันที่ 2 ธันวาคม พ.ศ. 2553 กำกับโดยนิติวัฒน์ ชลวณิชสิริ นำแสดงโดย ทวีฤทธิ์ จุลละทรัพย์, ภาวิณี วิริยะชัยกิจ, ริชาร์ด เกียนี่, สุเทพ โพธิ์งามhttp://movie.sanook.com/movie/movie_17926.php

 เรื่องย่อ 
ต๋อง อายุ 10 ขวบ เป็นเด็กกำพร้า อาศัยอยู่กับ ลุงมิ่ง ที่มีอาชีพเก็บมะพร้าวขาย กับลิงจอมแสบ กะปิ และแล้วลุงมิ่งก็เสียชีวิตกะทันหัน ทิ้งให้ต๋องและกะปิต้องอยู่กันตามลำพัง โดยมีสวนมะพร้าวและที่ดินสวยติดทะเลทิ้งไว้ให้ และมี พี่หงษ์ สัตวแพทย์สาว และแฟนหนุ่ม กานต์ เจ้าหน้าที่กรมที่ดิน คอยช่วยเหลือดูแล แต่เมื่อมีคนในหมู่บ้านพยายามหาทางเข้ามายึดผืนดินของลุงมิ่ง ต๋องและกะปิจึงต้องร่วมมือกัน เขาจะต้องฝึกกะปิลงแข่งปีนเก็บลูกมะพร้าวกับ เก่ง ลูกชายผู้ใหญ่บ้านและลิงเก็บมะพร้าวฝีมือขั้นเทพจากต่างถิ่น โดยมีบ้านและที่ดินของลุงมิ่งเป็นเดิมพัน แต่ความไม่ลงรอยระหว่างต๋องและกะปิเข้าขั้นน่าเป็นห่วง การฝึกฝนจึงไม่ง่ายอย่างที่คิด

 นักแสดง 
 ภาพยนตร์ กะปิ ลิงจ๋อไม่หลอกจ้าว รับบทเป็น  นักแสดงต๋องริชาร์ด เกียนี่ลุงมิ่งสุเทพ โพธิ์งามพี่หงษ์ภาวิณี วิริยะชัยกิจกานต์ทวีฤทธิ์ จุลละทรัพย์แมวสุดารัตน์ บุตรพรมเก่งปดลเดช กมลาศัยกุลผู้ใหญ่จั้บศุภชัย เกิดสุวรรณน้าไมค์ธนาบดินทร์ ยงสืบชาติ รับบทเป็น  นักแสดงรับเชิญหมอหม่ำเพ็ชรทาย วงษ์คำเหลาพระค่อมค่อม ชวนชื่นทนายแอนนา ชวนชื่นช้างเฉลิมศักดิ์ แย้มขะมังโฆษกแข่งลิงยาว ลูกหยีหมอผีหน่อย เชิญยิ้มโจอี้ เชิญยิ้มเด็กวัดบอย ชิงร้อยชิงล้านกบ ชิงร้อยชิงล้าน
# ทางหลวงชนบท กบ.1002
ทางหลวงชนบท กบ. 1002 สายแยกทางหลวงหมายเลข 4 (กม.ที่ 934+700) - บ้านบางทราย เป็นทางลัดที่เชื่อมสู่ จังหวัดพังงา และ จังหวัดกระบี่ มีความยาวประมาณ 23 กิโลเมตร อยู่ในจังหวัดพังงาประมาณ 5 กิโลเมตร และอยู่ในจังหวัดกระบี่ประมาณ 18 กิโลเมตร

 รายชื่อทางแยก
# เชอรีล โคล
เชอรีล แอน เฟอร์นันเดส-เวอร์ซินี่  หรือ เชอรีล โคล  หรือที่รู้จักกันในนาม เชอรีล เกิดเมื่อวันที่ 30 มิถุนายน ค.ศ. 1983 ที่นิวคาสเซิลอะพอนไทน์ ประเทศอังกฤษ เป็นนักร้อง-นักแต่งเพลง นักเต้น นางแบบ ชาวอังกฤษ เชอรีลเริ่มมีชื่อเสียงเมื่อเธอเป็น 1 ในสมาชิกเกิร์ลกรุปชื่อ เกิร์ลสอะลาวด์ วงจากรายการเรียลลิตี้ทางช่องไอทีวีชื่อ  Popstars The Rivals ปลายปี ค.ศ. 2002 วงประสบความสำเร็จมีซิงเกิลท็อป 10 ติดต่อกัน 20 ซิงเกิล (อันดับ 1 อยู่ 4 ซิงเกิล) ในสหราชอาณาจักร และ 5 สตูดิโออัลบั้มได้รับรางวัลแผ่นเสียงทองคำขาวจากองค์กรตัวแทนอุตสาหกรรมสิ่งบันทึกเสียงอังกฤษ (BPI) มี 2 อัลบั้มที่ติดอันดับ 1 ในสหราชอาณาจักร ยังได้รับการเสนอชื่อบริตอวอร์ดส 5 ครั้ง ตั้งแต่ปี ค.ศ. 2005-2010 หลังจากที่วงเกิร์ลสอะลาวด์แยกย้ายกันไป เชอรีลมีอัลบั้มเดี่ยวที่ติดอันดับ 1 ในสหราชอาณาจักร 2 อัลบั้มติดต่อกัน คือชุด 3 Words และ Messy Little Raindrops โดยมี 2 ซิงเกิลอันดับ 1 อย่าง "Fight for This Love" และ "Promise This" นอกจากนั้นยังได้รับเสนอบริตอวอร์ดส 1 สาขา

เชอรีลได้เป็นกรรมการรายการประกวดร้องเพลงของสหราชอาณาจักรในรายการ The X Factor ในปี ค.ศ. 2008 ทำให้เธอได้ฉายาว่า "หวานใจคนใหม่ของชาติ" เธอเป็นกรรมการติดต่อกัน 2 ปี ในปีที่นักร้องที่ได้ที่ 1 คือ อเล็กซานดรา เบิร์ก และโจ แม็กเอลเดอร์รี

เชอรีลเคยเป็นภรรยาของนักฟุตบอล แอชลีย์ โคล ทั้งคู่แต่งงานกันเมื่อเดือนกรกฎาคม ค.ศ. 2006 ศาลพิจารณาและอนุญาตให้ทั้งคู่หย่าได้ในเดือนกันยายน ค.ศ. 2010 เชอรีลแต่งงานใหม่กับ Jean-Bernard Fernandez-Versini ในเดือนกรกฎาคม ค.ศ. 2014

 อัลบั้ม 
 3 Words (2009)
 Messy Little Raindrops (2010)
 A Million Lights (2012)
 Only Human (2014)

 ทัวร์ 
ทัวร์เดี่ยว
 A Million Lights Tour (2012)
	
เป็น Supporting act
 The Black Eyed Peas' The E.N.D. World Tour (Europe, 2010)
# อรรถสิทธิ์ มหิทธิ
″

อรรถสิทธิ์ มหิทธิ หรือ บิ๊ก สระบุรี เป็นอดีตนักสนุกเกอร์อาชีพชาวไทย ปัจจุบันเป็นผู้บรรยายและพิธีกรรายการสนุกเกอร์

มหิทธิได้เข้าถึงรอบก่อนรองชนะเลิศในการแข่งขันชิงแชมป์โลกสมัครเล่นไอเอสบีเอฟ 2006 ในอัมมาน ประเทศจอร์แดน ซึ่งเขาพ่ายให้กับเคิร์ต แมฟลิน (Kurt Maflin) ไป 8-4 เฟรม เขาได้เข้าร่วมเมนทัวร์ในฤดูกาลสนุกเกอร์ 2008/2009 โดยได้รับตำแหน่งชนะเลิศในการแข่งขันชิงแชมป์โลกสมัครเล่นไอเอสบีเอฟ 2007 และได้ตกจากการเล่นอาชีพในฤดูกาล 2009/2010

ในปี 2002 เขาได้ผ่านเข้าเล่นในรายการสะสมคะแนนในแอลจีคัฟ (LG Cup) ในรอบแรกแต่ได้แพ้  1–5 เฟรมให้กับ เดวิด เกรย์ (David Gray)Day Two: LG Cup BBC Sport, 6 October 2002 เป็นหนึ่งในการแข่งขันที่ถ่ายทอดสดทางโทรทัศน์เป็นครั้งแรกของเขาที่มีผู้ตัดสินโดย มิเคลลา แทปป์ (Michaela Tabb)
# เพ็ญศิริ เหล่าศิริกุล
เพ็ญศิริ เหล่าศิริกุล (เกิด 17 มกราคม พ.ศ. 2527) เป็นนักกีฬายกน้ำหนักชาวไทย มีเชื้อสายจีนKing inspires all Thai athletes เธอสูง 144 เซนติเมตรและหนัก 47.67 กิโลกรัม

เพ็ญศิริได้เข้าร่วมการแข่งขันในการแข่งขันยกน้ำหนักชิงแชมป์โลก 2007 ซึ่งจัดขึ้นในจังหวัดเชียงใหม่ โดยได้ที่ 2 ในท่าคลีนแอนด์เจิร์ก (112 กก.) และที่ 3 ในคะแนนรวม (195 กก.) และได้อันดับที่ 7 ในท่าสแนตช์ (83 กก.) และในโอลิมปิกฤดูร้อน 2008 ที่จัดขึ้นในปักกิ่ง ประเทศจีน และได้รับตำแหน่งที่ห้า โดยสามารถยกได้ 85 กก. ในท่าสแนตช์ และ 110 กก. ในท่าคลีนแอนด์เจิร์ก รวมจึงได้ 195 กก.
# ภัททพล เงินศรีสุข
ภัททพล เงินศรีสุข (ชื่อเล่น: เป้; 29 ธันวาคม พ.ศ. 2523 –) เป็นอดีตนักแบดมินตันจากประเทศไทย ที่ได้เข้าร่วมในการแข่งขันโอลิมปิกฤดูร้อน 2004 ประเภทชายคู่ โดยจับคู่กับสุดเขต ประภากมล ก่อนที่จะพ่ายในรอบ 32 คู่สุดท้าย เมื่อเจอกับคู่ของแอนโทนี คลาร์ก และนาธาน โรเบิร์ตสัน จากสหราชอาณาจักร

นอกจากนี้ ภัททพลยังเป็นผู้ฝึกสอนแบดมินตันให้แก่รัชนก อินทนนท์ และณริฎษาพัชร แลม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๓ , เล่ม ๑๒๘ ตอนที่ ๓ ข หน้า ๔, ๑๖ กุมภาพันธ์ ๒๕๕๔